My Worlds: The Collection

My Worlds: The Collection (בעברית: העולם שלי: האוסף) הוא אלבום האוסף הראשון של הזמר-יוצר הקנדי ג'סטין ביבר. האלבום יצא לאור ב-19 בנובמבר 2010, כגרסה הבינלאומית של האלבום My Worlds Acoustic, שנמכר בתחילה באופן בלעדי ברשתות החנויות וולמארט ו-Sam's Club (אנ'). האלבום מכיל שני תקליטורים: הראשון הוא גרסה שונה במקצת של My Worlds Acoustic, והשני הוא My Worlds, אוסף בפני עצמו שכולל את המיני-אלבום הראשון של ביבר, My World, ואת אלבומו הראשון, My World 2.0. בנוסף, האוסף מכיל גם שיר חדש של ביבר בשם "Pray" (שהיה לסינגל היחיד באלבום), גרסה אקוסטית לשירו "Never Say Never" יחד עם ג'יידן סמית', וכן רמיקסים לסינגל "Somebody to Love". הגרסאות החדשות של שיריו הופקו על ידי מנהלו המוזיקלי של ביבר, דן קאנטר, המפיק הווקאלי שלו, קוק הארל (אנ'), והמפיק המוזיקלי רוב ולס (אנ'). בעוד שמרבית המבקרים שיבחו את האלבום, חלק מהם חשבו שהוצאתו הייתה מיותרת. האלבום התברג במצעדים באירופה באופן סביר יחסית, כאשר הגיע לחלק העליון של מצעדי האלבומים במספר מדינות. התקליטור הראשון באלבום כולל שירים מ-My Worlds Acoustic, אלבום רמיקס אקוסטי המכיל את שיריו של ביבר מתוך המיני-אלבום הראשון שלו, My World, ואלבום הבכורה שלו, My World 2.0. בריאיון ל-MTV בשנת 2010, ביבר הסביר כי הוא רצה להקליט את שיריו בגרסה אקוסטית כתגובה למבקריו ול"שונאיו", כלשונו, שאומרים שהוא לא מסוגל לשיר ושקולו נערך באוטו-טיון, וכי מטרתו הייתה "להפשיט אותו כדי שיהיה רך מאוד, כך שניתן יהיה לשמוע את הקול שלי". ביבר אמר כי הוא רצה לעשות את החלק האקוסטי משום שלדבריו, ההפקה לעיתים "מטביעה את הקול שלך" ו"גורעת מהזמר, עם הסינתיסייזרים והכול". בנוסף לשירים האקוסטיים, התקליטור הראשון מכיל גם רמיקס בהשתתפות אשר ורמיקס של J-Stax לשיר "Somebody to Love", גרסת סינגל של "Never Say Never" בהשתתפות ג'יידן סמית', וכן שיר חדש, בלדה בשם "Pray". התקליטור השני כולל את השירים שנכללו ב-My Worlds, חבילה של שני האלבומים My World ו-My World 2.0, שיצאה במקום או לצד My World 2.0 בחלק מהמדינות. לדברי ביבר, השיר "Pray" הוא מתנה למעריציו. העיבוד של השיר נועד לשקף את המוזיקליות של ביבר לפני שהתגלה, וכן כולל מכשור של רביעיית מיתרים, תופי קונגה ותוף קאג'ון, כאשר עם האחרון היה מופיע ביבר בסיבובי ההופעות העולמיים שלו, במיוחד באפריקה. בריאיון לתוכנית הרדיו של ראיין סיקרסט, ביבר סיפר על הכתיבה הראשונית של השיר, שלדבריו הושפעה ממייקל ג'קסון, ואמר כי הוא חשב על "Man in the Mirror" במהלך כתיבת השיר. מבחינה ווקאלית, הקולות של ביבר היו במפתח נמוך יותר בהשוואה לשיריו הקודמים. בשירים האקוסטיים באלבום, ביבר מנגן בגיטרה, לצד הגיטריסט ומנהלו המוזיקלי, דן קנטר. הגרסאות האקוסטיות של השירים הופקו על ידי קנטר, המפיק הווקאלי של ביבר קוק הארל, וגם המפיק רוב וולס. האלבום יצא לאור ב-19 בנובמבר 2010. "Pray" שוחרר כסינגל הראשון והיחיד של האלבום ב-3 בדצמבר 2010, במדינות מסוימות. הופעותיו במצעדים היו סבירות, כאשר הגיע למקום 63 באוסטריה, מקום 51 בגרמניה, ונכנס למצעד האולטראטופ בבלגיה. האלבום זכה לביקורות מעורבות. אנדי קלמן מאתר Allmusic העניק לאלבום ארבעה מתוך חמישה כוכבים. לוסי ג'ונס מהעיתון הבריטי דיילי טלגרף אמרה כי אמנם האלבום נראה כמשהו שנועד כדי "להרוויח כסף", אך אמרה כי שיתופי הפעולה שבו "מהוקצעים בצורה מושלמת", והעניקה לו ארבעה מתוך חמישה כוכבים. הרמוני הובי מהגרדיאן כתבה כי "מיחזור המתנה", אחרי שתי הוצאותיו האחרונות של ביבר, נראה מיותר, אך ציינה כי "מיליארד הבליברס בערך" לא ירגישו "ממורמרים". משום שיצא באירופה בלבד, האלבום היה זכאי להיכנס למצעדים רק במדינות בהן הוא יצא. במצעד האלבומים הדני (היטליסטן), האלבום נכנס לראשונה במקום 26. שישה שבועות לאחר מכן, בשבוע של 4 בינואר 2011, האלבום הגיע למקום ה-13 במצעד, והוא שהה בסך הכול 15 שבועות במצעד. כמו כן, במצעד האלבומים השוודי האלבום נכנס לראשונה במקום 45, כאשר שישה שבועות לאחר מכן הגיע למקום 30. במצעד האלבומים ההולנדי, האלבום נכנס לראשונה במקום 41, ובשיאו הגיע למקום 26, שבוע לאחר מכן. הוא שהה בסך הכול שישה עשר שבועות במצעד זה. במצעד האלבומים הפיני, האלבום נכנס לראשונה במקום 49, ויצא מהמצעד בשבוע שלאחר מכן. עם זאת, בשבוע של 1 בינואר 2011, האלבום נכנס שוב למצעד, במקום 47, ובשיאו הגיע למקום 36, בשבוע שלאחר מכן. בנוסף, האלבום נכנס למצעד האלבומים היווני, בו הופיע לראשונה במקום 43, ושהה בו שבוע בלבד. "Love Me" מכיל אינטרפולציה לשיר "Lovefool" מאת הלהקה השוודית The Cardigans. נלקח מתוך הערות האלבום My Worlds: The Collection. ג'סטין ביבר – שירה The Jackie Boyz – קולות רקע טיילור גרייבס – קולות רקע בוני מקי – קולות רקע דווייט ריינולדס – קלידים פרדריק יונט - מפוחית אנטוניו ריד – מפיק בפועל ארדן אלטינו – מפיק נאסרי אטווה – מפיק וורן בבסון – טכנאי מאט בקלי – עריכה בני בלנקו – מפיק סקוטר בראון – מפיק בפועל ג'יימס בונטון – מפיק לשאונדה "בייביגירל" קאר – מפיק קורון קול – מפיק בריאן מייקל קוקס – מפיק טום קווין – מאסטרינג גלן שיק – מאסטרינג ג'רי דופלסיס – מפיק דרנסט אמיל – מפיק בלייק אייזמן – הקלטה ג'ייסן ג'ושוע–פאולר – מיקסינג ג'סטין פרנקס – מפיק סרבאן גניאה – מיקסינג קריסטי הול – עוזרת הפקה שון המילטון – מפיק קוק הארל – מפיק ווקאלי, מפיק כריסטופר היקס – מפיק מלווין האף – מפיק דן קנטר – מפיק פיליפ לינה ג'וניור – טכנאי אריק מדריד – עוזר מיקס גלן מרצ'יז – מיקסינג מני מארוקין – מיקסינג אזקיאל לואיס – מפיק ג'יאנקרלו לינו – עוזר מיקס אדם מסינגר – מפיק באלווה מוחמד – מפיק טריוס נאש – מפיק לואיס נבארו – עוזר טכנאי ויין ניוג'נט – מפיק דייב פנסדו – מיקסינג ג'רמי ריבס – מפיק קווין ריסטו – מפיק ריי רומולוס – מפיק כריס "טק" אוריאן – טכנאי הפקה גרג אוגן – טכנאי כריסטיאן פלטה – עוזר מיקס קווין פורטר – עוזר הקלטה קלי שיהאן – טכנאי יוק שין – מפיק טריקי סטיוארט – מפיק בריאן תומאס – טכנאי סם תומאס – טכנאי פט ת'ראל – טכנאי דאפו טורימירו – מפיק סרג'יו "סרג'יקל" צאי – טכנאי רוב ולס – מפיק אנדרו וופר – טכנאי ג'ונתן ייפ – מפיק מידע על הסינגל "My Worlds: The Collection" באתר מיוזיק בריינז אשר (בפועל), סקוטר בראון (בפועל), אנטוניו ריד (בפועל), דן קנטר, רוב ולס, קוק הארל, Stereotypes‏, The Messengers‏, J-Stax "My Worlds: The Collection". Allmusic. Rovi Corporation. נבדק ב-2011-03-10. Lucy Jones, ‏Justin Bieber: My Worlds: The Collection, CD review, The Telegraph, 26 November 2010 "Justin Bieber: My Worlds – The Collection – review". The Guardian. Guardian News and Media Limited. 2010-11-21. נבדק ב-2011-03-10. Justin Bieber Is Recording Acoustic Album For The 'Haters', MTV (באנגלית) "Justin Bieber's My Worlds Acoustic Album Set For November 26th Release". PR Newswire. נבדק ב-2010-11-21. MTV News (2010-11-17). "Justin Bieber's New Song Inspired By 'Man In The Mirror': The MTV News Quote Of The Day". MTV News. MTV Networks (Viacom). נבדק ב-2010-11-24. Justin Bieber Gets Serious With 'Pray' At AMAs, MTV (באנגלית) Justin Bieber's 'Pray' Hits Internet, MTV (באנגלית) Justin Bieber My Worlds: The Collection (Liner notes) Island, RBMG. (2010). "My Worlds: The Collection by Justin Bieber". Apple Music. Apple Inc. נבדק ב-2023-01-07. "Pray (2-Track):Justin Bieber: Amazon.de: Musik". Amazon.de. Amazon Inc. נבדק ב-2010-11-29. "Justin Bieber - My Worlds: The Collection (Album)". ultratop.be. Hung Medien. נבדק ב-2011-03-10. "My Worlds - The Collection". Amazon.co.uk. נבדק ב-15 בדצמבר 2017 – via Amazon. {{cite web}}: (עזרה) "Justin Bieber Borrows From The Cardigans for New Single 'Love Me'". MTV Newsroom. MTV Networks. 2009-10-27. אורכב מ-המקור ב-2009-12-28. נבדק ב-2009-12-12.